Държавен вестник, бр. 14, 2006 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  14
субсидия за капиталови разходи на общините
предвидените в централния бюджет средства
за подпомагане дейността на народните чита-
лища, в т.ч. за големите градски читалищни
библиотеки, за набавяне на книги, периодика и
компютърна техника.
Чл. 76. (1) Утвърждава разпределението на
средствата, предвидени в централния бюджет
за 2006 г. за изпълнение на програми за техни-
ческа ликвидация и консервация на обекти от
миннодобивния отрасъл и за саниране на окол-
ната среда, както следва:
1. до 10 000 хил. лв.—за въгледобивни тър-
говски дружества;
2. до 4500 хил. лв.—за уранодобивни търгов-
ски дружества;
3. до 7500 хил. лв.—за рудодобивни търгов-
ски дружества.
(2) Министърът на икономиката и енерге-
тиката в срок два месеца от обнародването на
постановлението разпределя средствата по ал. 1
по търговски дружества въз основа на приори-
тетни проекти и обекти, съгласувани с минис-
търа на финансите.
(3) Промени в разпределението на средства-
та по ал. 2 се извършват съгласувано с минис-
търа на финансите в рамките на утвърдените
средства по ал. 1.
Чл. 77. Предвидените средства в централния
бюджет за 2006 г. за социалните дейности—
“Център за обществена подкрепа”, звено “Май-
ка и бебе” и “Дневен център за деца на улица-
та”, се предоставят по предложение на минис-
търа на труда и социалната политика на общи-
ните като обща допълваща субсидия по реда на
чл. 34, ал. 1 и 2 от Закона за устройството на
държавния бюджет.
Чл. 78. Предвидените в централния бюджет
за 2006 г. средства по чл. 23, т. 4 от Наредбата
за прилагане на чл. 5, ал. 2 от Закона за амнис-
тия и връщане на отнети имущества, приета с
Постановление № 139 на Министерския съвет
от 1991 г. (обн., ДВ, бр. 61 от 1991 г.; изм., бр. 19
от 1992 г.; попр., бр. 51 от 1992 г.; изм., бр. 96 от
1992 г. и бр. 70 от 2000 г.), се предоставят на
общините по заявка, одобрена от министъра на
финансите по реда на чл. 34, ал. 1 от Закона за
устройството на държавния бюджет.
Чл. 79. (1) Разпределението по министерст-
ва и ведомства на предвидените в централния
бюджет за 2006 г. средства за членство на Ре-
публика България в Европейския съюз в раз-
мер 85 000 хил. лв. се одобрява от Съвета по
европейска интеграция по предложение на ми-
нистъра по европейските въпроси съгласувано
с министъра на финансите.
(2) Предоставянето на средствата по ал. 1 се
извършва по реда на чл. 34, ал. 1 и 2 от Закона
за устройството на държавния бюджет на база-
та на фактически извършените разходи по от-
делните проекти.
(3) Предвидените средства по бюджета на
Министерския съвет за 2006 г. в размер
5000 хил. лв. за изпълнение на Комуникацион-
ната стратегия за подготовка на членството на
Република България в Европейския съюз се раз-
ходват по реда на чл. 34, ал. 2 от Закона за уст-
ройството на държавния бюджет по решение
на Съвета по европейска интеграция в съответ-
ствие с Постановление № 83 на Министерския
съвет от 2003 г. за създаване на Съвет по евро-
пейска комуникация (обн., ДВ, бр. 38 от 2003 г.;
изм. и доп., бр. 13 и 56 от 2004 г.).
Чл. 80. (1) Разпределението между държав-
ните органи, министерствата и ведомствата на
предвидените в централния бюджет средства
за награди и/или обучение на служителите по
реда на Постановление № 145 на Министер-
ския съвет от 2005 г. за организация и коорди-
нация по въпросите на Европейския съюз се
извършва съгласно приложение № 9.
(2) Министърът на финансите по предложе-
ние на първостепенните разпоредители с бю-
джетни кредити може да извършва компенси-
рани промени на сумите за отделните минис-
терства и ведомства, посочени в приложение
№ 9, когато това се налага от структурни про-
мени, приети с нормативен акт.
Чл. 81. В изпълнение на Закона за защита
срещу дискриминацията по бюджета на Минис-
терския съвет за 2006 г. са предвидени средства
в размер 1800 хил. лв. за издръжка на Комиси-
ята за защита от дискриминация.
Чл. 82. Предвидените в централния бюджет
средства за участие на Българската армия в
задгранични мисии в размер 74 000 хил. лв. се
предоставят по предложение на министъра на
отбраната по бюджета на Министерството на
отбраната по реда на чл. 34, ал. 2 от Закона за
устройството на държавния бюджет.
Чл. 83. Предвидените в централния бюджет
средства за придобиване на сгради, техничес-
ко оборудване и транспортни средства за дип-
ломатическите представителства на Републи-
ка България в Брюксел в размер 4500 хил. лв.
се предоставят по предложение на министъра
на външните работи по бюджета на Минис-
терството на външните работи по реда на
чл. 34, ал. 2 от Закона за устройството на дър-
жавния бюджет.
Чл. 84. Неусвоените средства от допълнител-
но предоставени целеви субсидии за капитало-
ви разходи по бюджетите на общините през
четвъртото тримесечие на 2004 и 2005 г. се раз-
ходват за същата цел до 31 декември 2006 г. за
сметка на преходните остатъци, като неизраз-
ходваните средства се възстановяват по смет-
ката, от която са получени.
Чл. 85. Предвидените в централния бюджет
средства за консервационни и реставрационни
работи за паметниците на културата НИАРМ
“Велики Преслав” и за НИАР “Плиска” в раз-